Rīgā, 2023.gada 12.oktobrī

Futbola skolas “Futbola parks” vecākiem

Cienījamie vecāki!

Paldies jums par sniegto atbalstu izglītības iestādes akreditācijā un izglītības iestādes vadītāja profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus: Futbola skola “Futbola parks” un tās īstenotās izglītības programmas ir akreditējamas uz 6 gadiem, izglītības iestādes vadītāja darbs tiek vērtēts pamatā ar kvalitātes līmeni “Labi”, tādējādi atzīstot, ka izglītības iestādes vadītājs ir kompetents un zinošs, prot deleģēt uzdevumus padotajiem, pieņem lēmumus, un nodrošina uzraudzību par pieņemto lēmumu izpildi.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi: ir nepieciešams veikt audzināšanas darba kvalitatīvo un kvantitatīvo izvērtēšanu, ņemot vērā izglītojamiem raksturīgās personības iezīmes un īstenotās izglītības programmas specifiku, katru mācību gadu ir jāveic audzināšanas darba izvērtējams, lai veiktu uzlabojumus nākamajam periodam; ir nepieciešams izglītības iestādes mācību un audzināšanas procesā, t.sk. saturā, iekļaut informāciju par karjeras izglītību, kā arī veikt karjeras izglītības apguves kvalitātes analīzi, ko iekļaut izglītības iestādes darba pašnovērtējuma ziņojumā; ir nepieciešams izglītības iestādes mācību un audzināšanas procesā, t.sk. saturā, iekļaut informāciju par karjeras izglītību, kā arī veikt karjeras izglītības apguves kvalitātes analīzi, ko iekļaut izglītības iestādes darba pašnovērtējuma ziņojumā

Akreditācijas ekspertu komisija, veicot savu darbu, izmantoja šādas metodes:

1. Intervijas un sarunas ar izglītības iestādes vadītāju, pedagogiem, izglītojamajiem, vecākiem, dibinātāju.
2. 3 mācību nodarbību vērošana klātienē.
3. Izglītības iestādes apskate klātienē;
4. Dokumentu un informācijas analīze – izglītības iestādes darbības pašvērtējuma ziņojuma, attīstības plāna, iekšējās kārtības noteikumu, mācību sasniegumu vērtēšanas kārtības, trešo personu uzturēšanās kārtības izglītības iestādē analīze.
5. Situāciju analīze par pedagoģijas un izglītības iestādes aktuālās darbības jautājumiem.
   1. Dibinātāja tīmekļvietnes un komunikācijas sociālajos medijos analīze

Novēlu jums sekmīgu turpmāko sadarbību ar izglītības iestādes vadību un pedagogiem!

Akreditācijas ekspertu komisijas vadītāja Guna Smiltniece